大曆年浙東聯唱集 秋日宴嚴長史宅
作者：浙東衆詩人
朝代：唐

paragraphs: （鄭槩裴晃嚴維徐嶷〖東海人。
《宋高僧傳》卷十五〗張著〖字處晦，常山人。
鷟孫，任剡尉，著《翰林盛事》一卷。
據《直齋書錄解題》卷五〗范絳〖不詳〗劉全白沈仲昌闕名）北客來江外，秋山到越中。
（鄭槩）故交多此見，清興復能同。
（裴晃）落木秦山近，衡門鏡水通。
（嚴維）簷前苔繞砌，籬下菊成叢。
（徐嶷）泫泫花承露，泠泠葉動風。
（鄭槩）卷簾看彩翠，對酒命絲桐。
（張著）戊日辭巢燕，商天向浦鴻。
（范絳）騫開通細雨，笑語望秋空。
（劉全白）嬾竹霜天綠，殘花醉裏紅。
（仲昌）客遊驚落葉，更使恨風蓬。
（闕名）。